Rebel Heart Tour

Rebel Heart Tour הוא סיבוב ההופעות העשירי של הזמרת-יוצרת האמריקאית מדונה, אליו יצאה על מנת לקדם את אלבומה השלושה-עשר, Rebel Heart. סיבוב ההופעות כלל 82 יעדים באמריקה הצפונית, באסיה, באוקיאניה ובאירופה. הוא התחיל ב-29 בספטמבר 2015 במונטריאול שבקנדה והסתיים ב-20 במרץ 2016 בסידני שבאוסטרליה. סיבוב ההופעות הובל על ידי חברת לייב ניישן אנטרטיינמנט בהנחיית ארתור פוגל, וזה היה שיתוף הפעולה החמישי של מדונה עם החברה. במהלך סיבוב ההופעות היא ביקרה בערים בהם לא ביקרה בעבר, בין היתר גם באוסטרליה, שם ביקרה בפעם הראשונה מזה 23 שנים. סיבוב ההופעות הוכרז ב-1 במרץ 2015 דרך אתר האינטרנט הרשמי של מדונה. החזרות לסיבוב ההופעות התחילו עם ההכרזה עליו ונמשכו בין 10 ל-12 שעות ביום בליווי של מנהלים יצירתיים, מפיקים, מעצבים וכוראוגרפים. בנוסף לכך, סיבוב ההופעות קיבל השראה מלהקת התיאטרון סירק דו סוליי, ראש השנה הסיני ומסרטים כמו 300 וגריז. ג'יימס קינג היה מנהל הקריאייטיב של סיבוב ההופעות לאחר ששיתף פעולה עם מדונה בסיבובי הופעות קודמים בעוד מייגן לוסון וג'ייסון יונג שימשו ככוריאוגרפים של המופע. התלבושות למופע עוצבו על ידי חברות שונות ביניהם מוסקינו, פראדה, מיו מיו, גוצ'י וחברת התכשיטים סברובסקי. הקול והאור במופע הופקו על ידי קליי פאקי וחברת דיג'יקו ועל המולטימדיה היו אחראים חברת ההפקה "Moment Factory". הנושא המרכזי של המופע היה אהבה ורומנטיקה וכלל 4 קטעים אשר כל אחד מהם קיבל השראה מנושא אחר: החלק הראשון קיבל השראה משיר הנושא של האלבום ומהשיר "Joan of Arc", החלק השני של המופע הושפע מטוקיו ורוק אנד רול, החלק השלישי קיבל השראה לטינית והחלק הרביעי היה תחת הנושא של מסיבה. רשימת השירים כללה למעלה מ-20 שירים מכל מיני תקופות על מנת "לספק את כל המעריצים" לטענתה של מדונה. סיבוב ההופעות זכה לביקורות חיוביות אשר שיבחו את הנוכחות הבימתית של מדונה וציינו לטובה את ההתמקדות בדימויים ובהופעות. רשימת השירים ספגה ביקורות מעורבות שהרבה העירו על כך שלמרות השילוב של השירים הישנים שלה יש יותר מדי שירים מהאלבום הנתמך. סיבוב ההופעות עורר מספר מחלקות אך זכה להצלחה מסחרית רבה כאשר גרף 169.8 מיליון דולר, וזכה לקהל של 1.05 מיליון אנשים מ-82 יעדים בלבד, מה שהפך את מדונה גם לאמן הנשי המרוויח ביותר מסיבובי הופעות אי פעם והאמן השלישי בסך הכל כאשר הרווח שלה עומד על 1.31 מיליארד דולר. לסיבוב ההופעות יצא די וי די אשר צולם במהלך ההופעות באוסטרליה ב-19–20 במרץ ופורסם ב-15 בספטמבר 2017. ב-9 בדצמבר 2016 ההופעה שודרה גם בטלוויזיה האמריקאית. "Video Introduction" (משולב עם השיר "Iconic") "Iconic" "Bitch I'm Madonna" "Burning Up" "Holy Water" (משולב עם השיר "Vogue") "Devil Pray" "Messiah" (גרסה עם וידאו קליפ) "Body Shop" "True Blue" "Deeper and Deeper" "HeartBreakCity" (משולב עם השיר "Love Don't Live Here Anymore") "Like a Virgin" (משולב עם השיר "Heartbeat" ו-"Erotica") "S.E.X." (גרסה עם וידאו קליפ) (משולב עם השיר "Justify My Love") "Living for Love" "La Isla Bonita" "Dress You Up" / "Into the Groove" / "Lucky Star" (שילוב) "Who's That Girl" "Rebel Heart" "Illuminati" (גרסה עם וידאו קליפ) "Music" (משולב עם השיר "Give It 2 Me") "Candy Shop" "Material Girl" "La Vie en rose" "Unapologetic Bitch" הדרן "Holiday" (משולב עם השיר "Take Me to the Mardi Gras") מדיה וקבצים בנושא Rebel Heart Tour בוויקישיתוף אתר האינטרנט הרשמי של Rebel Heart Tour (באנגלית) Madonna's first Australian tour in 23 years: trainwreck or triumph? | Daily Review: Film, stage and music reviews, interviews and more., dailyreview.com.au (באנגלית) Madonna Average Setlists of tour: Rebel Heart Tour | setlist.fm, www.setlist.fm "Stream Madonna's 'Rebel Heart Tour' Live Album". Billboard. נבדק ב-2018-04-20. 300, 2007-03-09, נבדק ב-2017-11-04 Grease, 1978-06-16, נבדק ב-2017-11-04 The Rebel Heart Tour totaled $169,804,336 and 82 sold out shows! | Madonnarama, www.madonnarama.com (באנגלית) "Madonna Expertly Touts Irreverence, Cultural Immersion on Rebel Heart Tour at MSG: Concert Review". The Hollywood Reporter (באנגלית). נבדק ב-2018-04-20. "Madonna 'Rebel Heart' Album Review". Rolling Stone. נבדק ב-2017-11-04. "Madonna's 'Rebel Heart': What The Critics Are Saying". Billboard. נבדק ב-2017-11-04. Neil Mccormick, ‏Madonna, Rebel Heart, review: 'she's in the game again', The Telegraph, 9 March 2015 "Madonna's Rebel Heart Tour Surpasses $100 Million Mark". Billboard. נבדק ב-2017-11-04. "Madonna's Rebel Heart Tour Has Now Grossed $80 Million". Billboard. נבדק ב-2017-11-04. "Madonna's Rebel Heart Tour: $46 Million Grossed (So Far)". Billboard. נבדק ב-2017-11-04. Policarpio, Allan. "Madonna's Manila concert confirmed for 2 nights" (באנגלית). נבדק ב-2017-11-04. American TV Listings Guide for What's On Television Tonight, On TV Tonight